Lærerne og børnehaveklasselederne i Egedal kommune er pressede i deres bestræbelser for at skabe inkluderende fællesskaber

En spørgeskemaundersøgelse blandt Egedal Kommunes lærere og børnehaveklasseledere sætter fokus på at der stadig er børn, som ikke får den støtte, som de har behov for. Dette til skade for elevernes undervisningsmiljø og medarbejdernes arbejdsmiljø

***De støtteforanstaltninger, som skolerne har mulighed for at sætte i værk, er i mange tilfælde utilstrækkelige.***

Ud af 232 besvarelser giver 162 af lærerne og børnehaveklasselederne udtryk for, at de har elever i klasserne, som ikke får den støtte, de har brug for, og 159 oplever, at de har elever med så forskellige behov, at støtten ikke kan dække behovet.

***Den uddannelse, som lærere og børnehaveklasseledere er blevet tilbudt, opleves ikke som tilstrækkelig*.**

131 af lærerne og børnehaveklasselederne føler sig ikke uddannelsesmæssigt rustet til at undervise/håndtere de elever, der i dag er inkluderede i almenundervisningen.

**Samtidig kan uddannelse af medarbejderne ikke løse alle inklusionsudfordringer.**

Alle gode viljer er til stede, men der er brug for flere lærere og børnehaveklasseledere helt ude i det yderste led, hvor de vil gøre en forskel.

Medlemmerne i Egedal Lærerkreds forsamlet til generalforsamling 23. marts 2017 opfordrer Byrådet til at afsætte tilstrækkelige midler, så inklusionsopgaven kan lykkes.